C 275/32
LV
Eiropas Savienības Oficiālais Vēstnesis
18.7.2022.
2.11.
EESK iesaka Eiropas Komisijai noteikt par prioritāti arī misijas un pasākumus, kas rada jaunas kvalitatīvi augstvērtīgas darbvietas, uzņēmumus, ienākumus, labklājību un augstu dzīves kvalitāti ES iedzīvotājiem.
Kā piemēru var minēt misiju saglabāt Eiropas tehnoloģisko produktu spēju uzvarēt arvien sīvākajā globālajā konkurencē (it īpaši ar Ķīnu, Dienvidkoreju utt.). 2.12.
Būtisku daļu Eiropas darbvietu un labklājības nodrošina Eiropas tehnoloģisko produktu (transportlīdzekļu, iekārtu, materiālu utt.) eksports.
Vēl viens svarīgs jaunu darbvietu avots Eiropā ir mikrouzņēmumi, mazie un vidējie uzņēmumi, novatoriski jaunuzņēmumi, augoši uzņēmumi un augstākā izglītība. 3.
Īpašas piezīmes 3.1.
1. misija – Pielāgošanās klimata pārmaiņām 3.1.1.
Klimata pārmaiņas ir viens no lielākajiem cilvēces izaicinājumiem 21. gadsimtā.
Politikas veidotājiem būs jāprognozē gaidāmās pārmaiņas, lai aizsargātu visvairāk apdraudētās nozares un grupas, ņemot vērā arī nodarbinātību.
3.1.2.
Ar gandrīz visiem zaļā kursa pasākumiem pieaugs elektroenerģijas, kurināmā, mājokļu apkures un citas cenas, kas jāmaksā ES iedzīvotājiem.
Šis cenu pieaugums ES dalībvalstīs īpaši ietekmē simtiem miljonu cilvēku ar maziem un vidējiem ienākumiem un kopumā visus neaizsargātos cilvēkus, kas bieži ir maznodrošināti ES iedzīvotāji.
Tas nozīmē, ka visiem zaļā kursa pasākumiem ir būtiska sociāla ietekme un tie ir jāīsteno piesardzīgi.
Tiem ir jāvairo labklājība, nevis jāatstumj tie, kam vajadzīgs atbalsts, lai tiktu galā ar pārmaiņām.
3.1.3.
Jaunu tehnoloģiju piemēri, kam noteikti būs ļoti liela nozīme CO2 emisiju samazināšanā, ir:
— elektroenerģijas ražošanas dekarbonizācija, — dekarbonizācija nozarēs, kas izdala CO2, piemēram, tērauda rūpniecībā, cementa rūpniecībā utt., — oglekļa uztveršana un uzglabāšana un, piemēram, notekūdeņu attīrīšanas iekārtas, — elektroenerģijas uzglabāšana lielos apjomos ar zemām īpašajām izmaksām, — e-mobilitāte, — viedie tīkli un augstsprieguma elektrotīkli, — viedās pilsētas utt.
3.1.4.
Šīs tehnoloģijas ir viegli uzskaitīt uz papīra, bet to ieviešana neapšaubāmi ir milzīgs izaicinājums, ņemot vērā mērogu, kas vajadzīgs visām 27 ES dalībvalstīm, kā arī visām pārējām pasaules valstīm.
3.1.5.
Viena no galvenajām problēmām šajā globālajā jauno tehnoloģiju konkurencē būs liela pētnieku un inženieru skaita pieejamība.
Tas noteikti ir milzīgs izaicinājums Eiropai.
Āzijas valstis pēdējos 20 gados ir būtiski palielinājušas studentu skaitu fizikas, IKT un inženierzinātņu jomā, savukārt Eiropā šis skaits ir vairāk vai mazāk nemainīgs.
Eiropas misijām būtu ne tikai jāveicina šo studentu skaita pieaugums, bet Eiropas Savienībai būtu jāpanāk, ka augsti kvalificētu cilvēku, proti, intelektuālā darbaspēka pašreizējā emigrācija pārvēršas par intelektuālā darbaspēka imigrāciju uz Eiropas Savienību.
3.1.6.
EESK visnotaļ iesaka Komisijai noteikt pasākumus, lai nākamajos 20 gados Eiropā būtiski uzlabotu pamatprasmes un palielinātu fizikas, IKT un inženierzinātņu, kā arī medicīnas un farmakoloģijas studentu skaitu.
Bez šāda inženiertehniskā intelektuālā fonda Eiropa turpinās atpalikt visās tehnoloģijās, kas vajadzīgas klimata pārmaiņu ierobežošanai. 3.2.
2. misija – Vēzis 3.2.1.
ES-27 pastāvīgi pieaug vēža gadījumu skaits.
ES-27 ir jāsadarbojas, lai uzlabotu diagnostiku, terapiju, personalizētu zāļu pieejamību, ārstēšanu un profilaksi, kā jau uzsvērts EESK 2021. gada jūnija atzinumā par tematu “Eiropas Vēža uzveikšanas plāns” (4).
Tāpēc EESK atzinīgi vērtē to, ka ar vēža profilaksi un ārstēšanu saistītā pētniecība ir minēta kā viena no piecām ES misijām.
(4)
OV C 341, 24.8.2021., 76. lpp.